Ataksija
Ataksija (grč. α– [negativni prefiks] + –τάξις – taksis [red] = nedostatak reda) je neurološki znak koji se sastoji od nedostatka voljne koordinacije mišićnih pokreta što može uključivati anomalnost hoda, promjene govora i abnormalnosti u pokretima očiju. Ataksija je klinička manifestacija koja ukazuje na disfunkciju dijelova nervnog sistema koji koordiniraju pokretljivost, kao što je cerebelum. Ataksija može biti ograničena na jednu stranu tijela, što se naziva hemiataksija. Postoji nekoliko mogućih uzroka za ove obrasce neurološke disfunkcije. Distaksija je blagi stepen ataksije. Friedreichova ataksija ima abnormalnost hoda kao najčešće predstavljen simptom.